ΓΡΑΠΤΗ ΕΡΩΤΗΣΗ E-1844/02

υποβολή: Daniel Varela Suanzes-Carpegna (PPE-DE) προς την Επιτροπή

(28 Ιουνίου 2002)

Θέμα: Τόνος: ΕΕ-Μεξικό

Στις 21 Αυγούστου 2001, στις Ηνωμένες Πολιτείες του Μεξικού δημοσιεύθηκε η Επείγουσα Επίσημη Νομοθετική Ρύθμιση NOM-EM-04_PESC-2001, Παρεμπίπτουσα αλίευση νεαρών ιχθύων κιτρινόπτερου τόνου (Thunus albacares) και μεγαλόφθαλμου τόνου (Thunus obesus) στον Ανατολικό Ειρηνικό Ωκεανό και τον Ατλαντικό Ωκεανό, περιλαμβανομένων του κόλπου του Μεξικού και της Καραϊβικής θάλασσας. Προϋποθέσεις για την εμπορική εκμετάλλευση των τονοειδών, των προϊόντων και τωνποπροϊόντων τους στην εθνική επικράτεια, ρύθμιση η οποία παρετάθη στις 4 Μαρτίου 2002.

Η εν λόγω νομοθετική ρύθμιση αποσκοπεί στην βέλτιστη εκμετάλλευση της αλιείας των τονοειδών και στην μείωση της παρεμπίπτουσας αλίευσης νεαρών ιχθύων κιτρινόπτερου τόνου (Thunus albacares) και μεγαλόφθαλμου τόνου (Thunus obesus), και η εφαρμογή της είναιποχρεωτική για όσους επιδίδονται στην αλιεία τονοειδών με αλιευτικά πλοία εξοπλισμένα με κυκλωτικά δίχτυα τα οποία αλιεύουν σε ύδατα ομοσπονδιακής δικαιοδοσίας και με θυνναλιευτικά με κυκλωτικά δίχτυαπό μεξικανική σημαία τα οποία αλιεύουν σε διεθνή ύδατα ή σε ύδατα δικαιοδοσίας άλλων χωρών του Ανατολικού Ειρηνικού Ωκεανού και του Ατλαντικού Ωκεανού, περιλαμβανομένων του κόλπου του Μεξικού και της Καραϊβικής θάλασσας.

Αναφέρεται επίσης στην εν λόγω νομοθετική ρύθμιση ότι θα πρέπει να εφαρμόζεται και από όσους ασχολούνται με την επεξεργασία και τη διανομή των τονοειδών, των προϊόντων καιποπροϊόντων τους, μέχρι του τελικού προορισμού τους, ως προϊόντων αλίευσης με τα καθορισμένα αλιευτικά πλοία. Αναφέρεται ακόμη ότι η εφαρμογή της πρέπει να είναιποχρεωτική και για όσους εκμεταλλεύονται εμπορικά τα τονοειδή, τα προϊόντα και ταποπροϊόντα τους, στην εθνική επικράτεια.

Το πρόβλημα με την εν λόγω νομοθετική ρύθμιση είναι η έκδοση των πιστοποιητικών, δεδομένου ότι το Μεξικό δεν αναγνωρίζει τα πιστοποιητικά που έχουν εκδοθεί από ιδιωτικές ενώσεις ή από διεπαγγελματικές οργανώσεις, με συνέπεια ναπάρχει σήμερα, στον λιμένα Αλταμίρα του Μεξικού μία παρτίδα κονσερβών μακρύπτερου τόνου, ισπανικής προέλευσης, η οποία κατακρατείται από τις 23 Ιανουαρίου 2002, και άλλες που πρόκειται μάλλον να έχουν την ίδια τύχη.

Οι ενέργειες αυτές της ισπανικής διοίκησης αντιβαίνουν προς την ελεύθερη κυκλοφορία των εμπορευμάτων που έχει καθιερωθεί από τον ΠΟΕ, οργανισμό στον οποίο ανήκουν τόσο το Μεξικό όσο και η Ευρωπαϊκή Ένωση.

Δεν θεωρεί η Επιτροπή ότι όλα αυτά τα μέτρα που λαμβάνει το Μεξικό δημιουργούν τεχνητά εμπόδια στην λειτουργία του εμπορίου·

Μπορεί να αναφέρει η Επιτροπή με ποιον τρόπο εκτιμά ότι θα μπορούσε να επιλυθεί το πρόβλημα αυτό·

Ποια μέτρα παίρνει η Ευρωπαϊκή Ένωση κατά του Μεξικού γι αυτές τις ενέργειές του·

Απάντηση του κ. Lamy εξ ονόματος της Επιτροπής

(13 Αυγούστου 2002)

Η Επιτροπή γνωρίζει την ύπαρξη της Επείγουσας Νομοθετικής Ρύθμισης του Μεξικού NOM-EM-04-PESC-2001, που παρατάθηκε επίσης μέχρι το 2002, και έχει επανειλημμένα θίξει το θέμα αυτό στις αρχές του Μεξικού. Η Επιτροπή αντιλαμβάνεται ότι το Μεξικό έχει προβεί στη λήψη του εν λόγω μέτρου με σκοπό την προστασία νεαρών τόνων. Εντούτοις,πάρχουν ενδείξεις ότι πρόκειται για ένα εθνικό μέτρο που περιλαμβάνει διατάξεις για την αλιεία εκτός των χωρικώνδάτων της χώρας αυτής και οι εν λόγω διατάξεις δεν έχουν συμφωνηθεί στο πλαίσιο μιας Οργάνωσης Περιφερειακής Αλιείας ή στο πλαίσιο άλλων μέσων διεθνούς συνεργασίας.

Η Επιτροπή προβληματίζεται φυσικά για το ληφθέν από την κυβέρνηση του Μεξικού μέτρο και για τις επιπτώσεις του στο εμπόριο του τόνου και τωνποπροϊόντων του. Εντούτοις, για να εκτιμηθεί η συμβατότητα του εν λόγω μέτρου του Μεξικού με τον Παγκόσμιο Οργανισμό Εμπορίου (ΠΟΕ), η Επιτροπή θα πρέπει να έχει στη διάθεσή της όλα τα απαραίτητα στοιχεία: ειδικότερα, απαιτούνται λεπτομερή στοιχεία σχετικά με τους σκοπούς και τον τρόπο εφαρμογής του εν λόγω μέτρου, συμπεριλαμβανομένης της εφαρμογής του σε εθνική κλίμακα (στο Μεξικό).

Προς το σκοπό αυτό, η Επιτροπή, κατόπιν διαβουλεύσεων με τα κράτη μέλη, συλλέγει επί του παρόντος στοιχεία και έχει ζητήσει από τις αρχές του Μεξικού πληροφορίες για το μέτρο και την εφαρμογή του, έτσι ώστε να εκτιμήσει τη λήψη πιθανών μελλοντικών μέτρων.

Σχετικά με το θέμα αυτό, θα πρέπει επίσης να σημειωθεί το γεγονός ότι η Συμφωνία Ελεύθερων Συναλλαγών μεταξύ του Μεξικού και της Ευρωπαϊκής Ένωσης παρέχει επίσης το κατάλληλο πλαίσιο για την επίλυση διαφορών σε διμερή βάση.